text: Cléomadès par la main tient
   Son oste ; car moult li plaisoit
   Li lieus là où il le menoit.
   Tout li estoit plaisant et bel
   Kan qu'il véoit par le chastel,
   K'esperance li tesmoignoit
   Que en ce chastel trouveroit
   Ce c'onques en chastel ne vit
   Puis que de Chastel Noble issit
   Le jour qu'il enporta celi
   Que son cuer avoit avoec li.
   Puis ot en maint chastel esté
   Et en mainte noble cité ;
   Mais onques n'i pot trouver voie
   Qui en esperance de joie
   Le mesist si qu'il ert adont.
  